|  |
| --- |
| Hea Koostöö HLÜ korralise üldkoosoleku kokkukutsumise teadeLugupeetud Hea Koostöö Hoiu-laenuühistu liige!Hea Koostöö HLÜ, registrikood 12938421, aadress Suur-Laagri 6-7, 10415 Tallinn  (edaspidi “HLÜ”) juhatus kutsub kokku liikmete korralise üldkoosoleku, mis toimub **reedel, 11. novembril 2016. a kell 16.00-18.00 „Köleri 2” kohvikus, Köleri 2, Kadriorg,Tallinn.**Koosolekust osavõtjate registreerimine algab kell 15.30 koosoleku toimumiskohas ja lõpeb kell 16.00.Üldkoosolek on otsustusvõimeline, kui kohal on üle 50% Ühistu liikmetest. Kui Üldkoosolekule ei ilmunud nõutav arv liikmeid, kutsub Juhatus kolme nädala jooksul, kuid mitte varem kui seitsme päeva pärast, kokku uue koosoleku sama päevakorraga. Uus üldkoosolek on pädev vastu võtma otsuseid, sõltumata koosolekul viibivate või esindatud liikmete arvust.**Palume kaasa võtta ning osalemise registreerimisel esitada:**1.    füüsilisel isikul isikut tõendav dokument;2.    füüsilise isiku esindajal lisaks kehtiv lihtkirjalik volikiri;3.    juriidilise isiku seaduslikul esindajal esitada isikut tõendav dokument;4.    juriidilise isiku tehingujärgsel esindajal (sh töötajal) isikut tõendav dokument ning lisaks kehtiv lihtkirjalik volikiri.Liige võib enne üldkoosoleku toimumist teavitada esindaja määramisest või esindajale antud volituse tagasivõtmisest, saates vastavasisulise digitaalselt allkirjastatud teate e-posti aadressile info@heapank.ee .Soovi korral võib **esindajaks määrata** HLÜ juhatuse liikmed Toomas Trapido isikukoodiga 37204152753, Tiit Urva isikukoodiga 35704262722 või Esther Maria Grünberg’i isikukoodiga 45703259516. Esindaja määramiseks on vajalik lihtkirjalik volikiri.    **PÄEVAKORD:****1.    HLÜ üldkoosoleku juhataja ja protokollija valimine.****2.    Senise tegevuse (alates asutamisest mais 2015) kokkuvõte.****3.    Tegevusplaan ja eesmärgid 2017.a. lõpuni.****4.    Nõukogu liikmete valimine (3-5 liiget, kolmeks aastaks).****5.    Laenukomitee liikmete valimine (3 liiget, kolmeks aastaks).**Vähemalt 1/5 ühistu liikmetest võivad nõuda täiendavate küsimuste võtmist päevakorda, küsimusi põhjendades. Vastava õiguse kasutamiseks tuleb hiljemalt kolme (3) päeva jooksul peale käesoleva teate avaldamist esitada kirjalik nõue e-posti aadressile info@heapank.ee.Korralise üldkoosolekuga seotud küsimuste tekkimisel palume võtta ühendust telefonil 55570010 (Toomas Trapido), 5066537 (Tiit Urva), 56601822 (Esther Grünberg) või e-posti aadressil info@heapank.ee.**Volikirja mustand on kutsele lisatud.**LugupidamisegaHea Koostöö HLÜ juhatusToomas Trapido, Tiit Urva, Esther Maria Grünberg |